Միխայիլ Կուրիլկո-Ռյումին

**Միխայիլ Միխայլովիչ Կուրիլկո-Ռյումկին** (, ), խորհրդային և ռուսական թատրոնի նկարիչ, բեմանկարիչ, գեղանկարիչ, մանկավարժ, պրոֆեսոր։ Ռուսաստանի գեղարվեստի ակադեմիայի ակադեմիկոս (1995 թվականից, թղթակից անդամ` 1988 թվականից), Ռուսաստանի ժողովրդական նկարիչ (1993)։

## Կենսագրություն
Միխայիլ Կուրիլկո-Ռյումինը ծնվել է 1923 թվականի փետրվարի 8-ին Պետրոգրադում։ Հայրենական մեծ պատերազմի մասնակից է, ռազմաճակատում վիրավորվելու արդյունքում կորցրել է ձեռքը և զորացրվել։ Մինչ պատերազմի ավարտն աշխատել է Ֆրունզե քաղաքի Ղրղզական օպերայի և բալետի թատրոնում որպես նկարիչ։ Սովորել է այնտեղ տարհանված թատրոնի ճանաչված նկարիչների մոտ, ովքեր մինչև տարհանումն աշխատել են Մեծ թատրոնում (Տամարա Դյակով) և Մոսկվայի գեղարվեստական ակադեմիական թատրոնում (Վիկտոր Սելիվանով, Տատյանա Սերեբրյակովա և Ֆրիդա (Իրինա) Էլիասսոն)։ Որպես թատերական նկարիչ` նրա առաջին ինքնուրույն բեմադրություններն են եղել Չիո-Չիո-Սան օպերան և «Ռովիզոր» կատակերգությունը։

1945 թվականին ընդունվել է Կինեմատոգրաֆիայի Համառուսաստանյան պետական ինստիտուտ,  որտեղ նրա դասխոսներն էին Ֆեոդոր Բոգորոդսկին, Յուրի Պիմենովը, Գրիգորի Շեգալը, Բորիս Դուբրովսկի-Էշկեն։ Մոսկվայում նրա առաջին աշխատանքն է եղել Ալեքսանդր Գրիբոյեդովի «Խելքից պատուհաս» պիեսը, որը 1952 թվականին բեմադրել է Մարիա Կնեբելը Կենտրոնական մանկական թատրոնի բեմում։ Թատրոնում գրեթե կեսդարյա աշխատանքի ընթացքում Կուրիլկո-Ռյումինը ձևավորել է ավելի քան երկու հարյուր ներկայացում Ալմաթիի, Աստրախանի, Բուդապեշտի, Դնեպրոպետրովսկի, Վլադիկավկազի, Դոնեցկի, Կաունասի, Մինսկի, Մոսկվայի, Պրահայի, Սարատովի, Սվերդլովսկի, Օմսկի, Ուֆայի, Ֆրունզեի թատրոններում։ Նրա կողմից ձևավորած կինոնկարների թվում նշանակալի  է «Աղմկոտ օր» ֆիլմը, որը նկարահանվել է 1960 թվականին ռեժիսոր Աանատոլի Էֆրոսի կողմից, Վիկտոր Ռոզովի պիեսի  հիման վրա։ 1951-1962 թվականներին Կուրիլկո-Ռյումինը դասավանդել է Կինեմատոգրաֆիայի Համառուսաստանյան պետական ինստիտուտում, 1962 թվականին դարձել է Վ. Սուրիկովի անվան Մոսկվայի արվեստի ինստիտուտի պրոֆեսոր։ Ապրել է Մոսկվայում՝ Պոկրովսկու դարպասների մոտակայքում գտնվող տանը։ Մահացել է 2012 թվականի մարտի 16-ին։ Թաղված է Մոսկվայում՝ Տրոեկուրովսկի գերեզմանատանը։

## Պարգևներ և կոչումներ
* «Հայրենիքին մատուցած ծառայությունների համար» շքանշան, IV աստիճան, 1998,                                                 
* «Հայրենիքին մատուցած ծառայությունների համար» շքանշան, III աստիճան, 2008, 
* Ռուսաստանի Դաշնության ժողովրդական նկարիչ, 1993,
* ՌՍՖՍՀ վաստակավոր նկարիչ,
* Հյուսիսային Օսիայի Հանրապետության վաստակավոր նկարիչ` Ալանիա (1996) 1995, 
* Ռուսաստանի գեղարվեստի ակադեմիայի ոսկե մեդալ` Պյոտր Չայկովսկու «Պիկովայա դամա» օպերայի էսքիզների համար, 
* «Արծաթե արծվի» շքանշան, 2008, 
* Ռուսաստանի Դաշնության Նախագահի շնորհակալագիր (2003)` հայրենական կերպարվեստի զարգացման գործում  ունեցած մեծ ավանդի համար։

### Գիտական կոչումներ
* Ռուսաստանի արվեստի ակադեմիայի իսկական անդամ, 1995, թղթակից անդամ 1988,
* Ռուսաստանի հումանիտար գիտությունների ակադեմիայի իսկական անդամ, 1995, 
* Ղրղըզստանի արվեստի ակադեմիայի իսկական անդամ, 1998,
* 1997 թվականից Ռուսաստանի գեղարվեստի ակադեմիայի Նախագահության գլխավոր գիտական քարտուղար, 
* 1998 թվականից Ռուսաստանի գեղարվեստի ակադեմիայի թատրոնի և կինոյի դեկորատիվ արվեստի ամբիոնի ակադեմիկոս-քարտուղար; 
* Պրոֆեսոր, 1989։

## Հիմնական աշխատանքներ
[200px|thumb|Միխայիլ Կուրիլկո-Ռյումինի գերեզմանը Մոսկվայի [Տրոեկուրովյան գերեզմանատուն|Տրոեկուրովսկի գերեզմանատանը]]
### Ներկայացումների բեմանկարչություն

* Դնեպրոպետրովսկի օպերային թատրոնում`
** Անտոնիո Սպադավեկկիայի «Բոռը» (1987) 
** Պյոտր Չայկովսկու «Պիկովայա դամա» (1990) 
* Ուֆայի դրամատիկական թատրոնում` 
** Ալեքսանդր Օստրովսկու «Աղքատությունը թերություն չէ» (1973) 
** «Ոչ մի գրոշ չկար» (1986) 
* Մ. Ն. Երմոլովի անվան  թատրոնում`
** Ա. Գլոբի «Պուշկին» (1954) 
** «Շաբաթ, կիրակի, երկուշաբթի» (1962) 
** Դմիտրի Մամին-Սիբիրյակի «Լեռնային բույն» (1977) 
* ՄԳԱԹ–ում` 
** «Հատուցում» (1965), 
** «Անանուն աստղ» (1957) 
* Կենտրոնական թատերական թանգարանում` Ալեքնսարդ Գրիբոյեդովի «Խելքից պատուհաս» (1951, Մոսկվա) 
* Յանկա Կուպալայի անվան թատրոնում (Մինսկ)`
** Անտոն Չեխովի «Քեռի Վանյա» (1996) 
* Օմսկի երաժշտական թատրոնում`
** Ջուզեպպե Վերդիի «Ռիգոլետտո» (1995) 
* Ռուսաստանի դրամատիկական թատրոնում (Վլադիկավկազ)՝ 
** Ուիլյամ Շեքսպիրի «Օթելլո» (1996) 
** Անտոն Չեխովի «Բալենու այգին» (1997) 

## Ցուցահանդեսներ
* «Թատրոն»` նվիրված Մ. Մ. Կուրիլկո- Ռյումինի մանկավարժական գործունեության 50-ամյակին։ 2012 թվականի հունվարի 24 - 2012 թվականի փետրվարի 04 [4] 
* « Հրաշք գործողը»` հետահայաց, նվիրված Մ. Մ. Կուրիլկո-Ռյումինի 90-ամյակին։ 12-28 փետրվարի 2013

## Ընտանիք
* Հայր` Միխայիլ Իվանովիչ Կուրիլկո (1880-1969), ականավոր թատերական  նկարիչ, 
* Մայր` Վերա Նիկոլաևնա Ռյումինա (1889 - 1942 հուլիս) հայտնի Բեստուժև-Ռյումինների ընտանիքից։
Կուրիլկո-Ռյումինը հարգել է իր ծնողների և նախնիների հիշատակը և կրքոտ կերպով պաշտպանել  նրանցից, ովքեր այլ բանի արժանի չէին, բացի քամահրանքից,
* Կին` Կուրիլկո-Ռյումինա Մարգարիտա Պանտելեյմոնովնա (ծնվ.` 1934), 
* Որդի` Կուրիլկո-Ռյումին Միխայիլ Միխայլովիչ (ծնվ.` 1954), 
* Դուստր` Կուրիլկո-Ռյումինա Մարիա Միխայլովնա (ծնվ.` 1960):

## Ծանոթագրություններ

## Արտաքին հղումներ
* 
* 
* 
* 
* 
* 
* 
* 
* 
* 
* 
* 
* 
* 

Կատեգորիա:«Հայրենիքին մատուցած ծառայությունների համար» 3-րդ աստիճանի շքանշանի ասպետներ
Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ
Կատեգորիա:ԽՍՀՄ նկարիչների միության անդամներ
Կատեգորիա:Խորհրդային թատերական նկարիչներ
Կատեգորիա:Խորհրդային մանկավարժներ
Կատեգորիա:Խորհրդային նկարիչներ
Կատեգորիա:Հայրենական պատերազմի 1-ին աստիճանի շքանշանակիրներ
Կատեգորիա:ՌԽՖՍՀ վաստակավոր նկարիչներ
Կատեգորիա:Ռուս բեմանկարիչներ
Կատեգորիա:Ռուսաստանի թատերական նկարիչներ
Կատեգորիա:ՎԳԻԿ-ի շրջանավարտներ
Կատեգորիա:Տրոեկուրովյան գերեզմանատանը թաղվածներ